হরতালে মারধর করে হত্যাচেষ্টার অভিযোগে স্বরাষ্ট্রমন্ত্রী, প্রতিমন্ত্রী, আইজিপি, ঢাকার পুলিশ কমিশনারসহ আরও ৪০০ পুলিশ সদস্যের বিরুদ্ধে মামলা করা হয়েছে। আজ মঙ্গলবার সকালে ঢাকার মুখ্য মহানগর হাকিমের আদালতে মামলাটি দায়ের করেন ঢাকা মেট্রোপলিটন বার এসোসিয়েশনের সাবেক সভাপতি, সুপ্রিম কোর্টের আইনজীবী এবং বিএনপির নির্বাহি কমিটির সদস্য এএনএম আবেদ রাজা। মামলাটি মহানগর হাকিম ম. হারুন অর রশীদের আদালতে সোয়া দশটা নাগাদ শুনানি হওয়ার কথা রয়েছে।    মামলায়  আসামি করা হয়েছে স্বরাষ্ট্রমন্ত্রী এডভোকেট সাহারা খাতুন, স্বরাষ্ট্র প্রতিমন্ত্রী এডভোকেট শামসুল হক টুকু, পুলিশের আইজি হাসান মাহমুদ খন্দকার, ঢাকা মহানগর পুলিশ কমিশনার বেনজির আহমেদসহ আরও ৪০০ পুলিশ কনস্টেবলকে।    তিনি দণ্ডবিধি আইনের ৩০৭, ৩২৪, ৩২৩, ৩৪১ ও ১০৯ ধারায় এই মামলা করা হয়।